पटना – बिहार में अगिला साल होखेवाला विधानसभा चुनाव से ठीक पहिले जदयु संगठन में बड़हन बदलाव करत एगो नाया टीम के घोषणा भईल।
नवकी टीम में संजय सिंह, नीरज कुमार, असमतुल्लाह बुखारी, राजीव रंजन प्रसाद अवुरी अजय आलोक के पार्टी प्रवक्ता बनावल गईल बा।
ए लोग के अलावे पार्टी में 6 सचिव अवुरी 8 संगठन मंत्री होइहे। भाजपा छोड़ जदयु में शामिल भईल रणबीर नंदन के पार्टी कोषाध्यक्ष बनावल बाटे,
पार्टी के ओर से जारी राज्य कार्यकारिणी के सूची में पूर्व मुख्यमंत्री नीतीश कुमार, जितन राम मांझी, पार्टी के वरिष्ठ नेता राम सुंदर दास अवुरी बहुत मंत्री लोगन के संगे कुल 62 लोग शामिल बाड़े।
मशहूर फिल्मकार प्रकाश झा प्रदेश कार्यकारिणी के विशेष आमंत्रित सदस्य रहिहे। झा एकरा से पहिले पार्टी के टिकट प बेतिया लोकसभा सीट से चुनाव लडले रहन, लेकिन हार गईल रहले।
एकरा से पहिले जितन राम मांझी मंत्रिमंडल में शामिल कुछ लोग के खिलाफ पार्टी में उठत आवाज़ के देखत जदयु राज्य कार्यकारिणी के भंग क देले रहन। ओ समय संजय सिंह अवुरी नीरज कुमार समेत कई लोग पार्टी के पद से इस्तीफा दे देले रहन।
कुछ समय पहिले भईल लोकसभा चुनाव में पार्टी के टिकट प चुनाव हारेवाला कुछ लोग के भी पार्टी कार्यकारिणी में जगह मिलल बा। रंजन यादव, देवेन्द्र प्रसाद यादव, अश्वमेध देवी, दिनेश चंद्र यादव अवुरी अनिल साहनी निहन लोग एकरा में प्रमुख बाड़े।
bho_Deva bho_Deva bho_Deva bho_Deva bho_Deva bho_Deva bho_Deva